gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5236, del 07-04-2006 (2006/3418)

Acceptació de les delegacions efectuades pels ajuntaments d'Adsubia, Calp i la Vall de Laguar en matèria tributària de l'Impost sobre Vehicles de Tracció Mecànica.
-------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3418


Data del document
:   09-03-2006

Organisme emissor
:   Diputacio Provincial d'Alacant

Tipus de document
:   Resolució

Descriptors 

:   * Calp
    * Vall de Laguar, la
    * competència administrativa
    * delegació de poders
    * administració local

Acceptació de les delegacions efectuades pels ajuntaments d'Adsubia, Calp i la Vall de Laguar en matèria tributària de l'Impost sobre Vehicles de Tracció Mecànica. [2006/F3418]  
A fi de complir el que s'establix en l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació de les delegacions efectuades pels ajuntaments que es detallen tot seguit, en matèria de gestió tributària, liquidació, inspecció i recaptació dels tributs i restants ingressos de dret públic que es recullen en l'annex, les condicions generals de les quals, aprovades pel Ple provincial en la sessió del dia 1 de juliol de 2004, figuren publicades en el Butlletí Oficial de la Província d'Alacant número 175, de data 31 de juliol de 2004, i el Diari Oficial de la Generalitat Valenciana número 4.819, de data 13 d'agost de 2004.  
Adsubia  
Annex  
Impost sobre Vehicles de Tracció Mecànica.  
Calp  
Annex  
Impost sobre Vehicles de Tracció Mecànica.  
La Vall de Laguar  
Annex  
Impost sobre Vehicles de Tracció Mecànica.  
Estes delegacions realitzades a favor d'esta diputació provincial pels municipis d'Adsubia, Calp i la Vall de Laguar tindran efecte el mateix dia de l'aprovació de les delegacions i estaran vigents fins a la finalització del cinqué any, comptador des de l'endemà de la seua entrada en vigor, i quedaran tàcitament prorrogades per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la finalització o a la de qualsevol dels períodes de pròrroga.  
Alacant, 9 de març de 2006.. El president accidental: Miguel Valor Peidró. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 5271, del 01-06-2006 (2006/5410)

Notificació de resolució en l'expedient de responsabilitat patrimonial número 167/03.
-------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5410


Organisme emissor
:   Conselleria de Sanitat

Tipus de document
:   Anunci

Notificació de resolució en l'expedient de responsabilitat patrimonial número 167/03. [2006/X5410]  
S'ha intentat notificar la resolució recaiguda en l'expedient de responsabilitat patrimonial iniciat a instància de Dolores Aguilera Moreno en l'adreça que consta en l'expedient, i no s'ha pogut notificar. D'acord amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica en el Diari Oficial de la Generalitat Valenciana.  
Expedient: RP 167/03, iniciat per Dolores Aguilera Moreno; adreça: c/ Segària, núm. 1 . 1a . 46376 València.  
Notificació: Resolució de 7 de març de 2006 del conseller de Sanitat.  
Extracte: amb data 7 d'abril de 2003, Dolores Aguilera Moreno va formular una reclamació de responsabilitat patrimonial davant la Conselleria de Sanitat. Amb data 28 de setembre de 2004 es va acordar la incoació de l'expedient. Es va posar de manifest l'expedient a la reclamant per a al·legacions en data 9 de desembre de 2004. Hi ha en l'expedient sengles devolucions del servici de correus de les notificacions efectuades pel servici instructor a la reclamant. El 7 de març es dicta una resolució que desestima la reclamació per pèrdua de l'objecte reclamat a causa de la defunció de la senyora Aguilera.  
Atés que la publicació íntegra de l'acte pot lesionar drets o interessos legítims, d'acord amb el que establix l'article 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es posa de manifest a les persones interessades perquè, en el termini de 20 dies comptador des de l'endemà d'esta publicació, puguen comparéixer a fi de conéixer-ne el contingut íntegre, en les dependències del Servici de Responsabilitat Patrimonial de la Conselleria de Sanitat, amb seu en el carrer del Misser Mascó, número 31, de València, de dilluns a divendres, excepte festius, entre les 09 i les 14 hores.  
València, 7 de març de 2006.. El sotssecretari: Rafael Peset Pérez.
Diari Oficial de la Generalitat Valenciana


Sumari del DOGV 5216, del 10-03-2006 (2006/2561)

RESOLUCIÓ de 10 de febrer de 2006, del director general de l'Institut Valencià de la Joventut (IVAJ), per la qual s'estableix la composició nominal de la Comissió Avaluadora que preveu l'Ordre de 14 de desembre de 2005, de la Conselleria de Benestar Social.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2561


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 10 de febrer de 2006, del director general de l'Institut Valencià de la Joventut (IVAJ), per la qual s'estableix la composició nominal de la Comissió Avaluadora que preveu l'Ordre de 14 de desembre de 2005, de la Conselleria de Benestar Social. [2006/F2561]  
Per Ordre de 14 de desembre de 2005, de la Conselleria de Benestar Social (DOGV núm. 5.164, de 28.12.2005), es convocaren beques per a la realització de cursos d'idiomes en països de la Unió Europea durant els mesos de juliol i d'agost de 2006. En el punt primer de la base huitena de l'esmentada convocatòria s'indica que «El director general de l'IVAJ nomenarà una Comissió Avaluadora per a l'estudi i la valoració de les sol·licituds presentades, que estarà integrada per cinc persones al servei de la Generalitat Valenciana, adscrites a l'IVAJ, d'entre les quals es designarà un/a president/a i un/a secretari/ària».   
Per això, i fent ús de les atribucions que em confereix l'article seté de la Llei de la Generalitat Valenciana 4/89, de 26 de juny, sobre l'Institut Valencià de la Joventut, resolc:  
Primer  
Nomenar, entre el personal al servei de l'IVAJ, la Comissió Avaluadora següent:  
President: José Manuel Chirivella Martí.  
Vocals: Jaime Bernácer Alpera, Mª José Rodrigo García, Carlos Pastor Ventura i Mª José Pla Olcina, que actuarà com a secretària.  
Suplents  
Presidenta: Silvia Albert Guardiola.  
Vocals: Pedro Vives Silvestre, Carmen Climent Espí, Javier Roselló Doménech i Carmen Albors Bayarri, que actuarà com a secretaria.   
Segon  
Al personal d'aquesta comissió se li aplicarà el que preveuen els articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
València, 10 de febrer de 2006.. El director general de l'Institut Valencià de la Joventut: Marcos Alós Cía.
Diari Oficial de la Generalitat Valenciana


Sumari del DOGV 5242, del 20-04-2006 (2006/3941)

Expedient número CNMY/06/SUBS/27. Canvi de la instal·lació de climatització del Palau de la Generalitat.
--------------------------------------------------------------------------------------------------------

### Dades del document

Número de DOGV
:   5242

Data del DOGV
:   20-04-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/3941


Data del document
:   04-04-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * climatització
    * licitació
    * contracte de subministraments
    * adjudicació de contracte administratiu

Expedient número CNMY/06/SUBS/27. Canvi de la instal·lació de climatització del Palau de la Generalitat. [2006/M3941]  
La Presidència de la Generalitat Valenciana, en compliment del que establix l'article 93-2 del Text Refós de la Llei de Contractes de les Administracions Públiques i article 76 del Reglament General de Contractació de la Llei de Contractes de les Administracions Públiques i als efectes que s'hi determinen, fa pública l'adjudicació del contracte següent:   
1. Entitat adjudicadora  
a) Organisme: Presidència de la Generalitat.  
b) Dependència que tramita l'expedient: Secretaria General Administrativa.  
c) Número d' expedient: CNMY/06/SUBS/27.  
2. Objecte del contracte  
a) Tipus de contracte: subministrament.  
b) Descripció de l'objecte: canvi de la instal·lació de climatització del Palau de la Generalitat.  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat i amb concurrència.  
4. Pressupost base de licitació  
a) Import total: 351.245,60 euros.  
5. Adjudicació  
a) Data: 28 de març de 2006.  
b) Contractista: Ageval Servicio, SA.  
c) Nacionalitat: espanyola.  
d) Import d'adjudicació: 336.840,67 euros.  
València, 4 d'abril de 2006.. La sotssecretària de la Presidència (per delegació del president de la Generalitat): Isabel Villalonga Campos.
Diari Oficial de la Generalitat Valenciana


Sumari del DOGV 5403, del 07-12-2006 (2006/13928)

Adjudicació de l'expedient 949/2006. Subministrament d'una bomba extracorpòria.
-------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/13421


Data del document
:   20-11-2006

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * material mèdic-quirúrgic
    * adjudicació de contracte administratiu

Adjudicació de l'expedient 949/2006. Subministrament d'una bomba extracorpòria. [2006/13062]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 07. València . la Fe. avinguda Campanar, 21, 46121 . València. Telèfon 35 174 00 88, fax 96 197 32 72.  
c) Número d'expedient: 949/2006.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament d'una bomba extracorpòria.  
c) Lots: .-  
d) Butlletí o diari oficial i data de publicació de l'anunci de licitació: Diari Oficial de la Generalitat núm. 5.339 de 5 de setembre de 2006.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació  
Import total: cent trenta-cinc mil euros (135.000 euros).  
5. Adjudicació  
a) Data: 7 de novembre de 2006.  
b) Contractista: Palex Médica, SA.  
c) Nacionalitat: espanyola.  
d) Import d'adjudicació: cent trenta-cinc mil euros (135.000 euros).  
València, 20 de novembre de 2006.. El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5297, del 07-07-2006 (2006/7507)

Notificació a El Masmoudi Hamid. Expedient número 818/05 SAN.
-------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7507


Organisme emissor
:   Conselleria de Territori i Habitatge

Tipus de document
:   Anunci

Notificació a El Masmoudi Hamid. Expedient número 818/05 SAN. [2006/M7507]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 818/05 SAN.  
Interessat: El Masmoudi Hamid.  
Últim domicili conegut: carrer de la Marina, 2, 1r, porta B, d'Orpesa (Castelló).  
Assumpte: acord d'iniciació que dicta el director general de Qualitat Ambiental el 26 de maig de 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46477 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 19 de juny de 2006.. El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5338, del 04-09-2006 (2006/9751)

Informació pública de la modificació del projecte d'urbanització de la unitat d'execució número 4 del sector SUZR-6 del PGOU i retaxació de càrregues.
------------------------------------------------------------------------------------------------------------------------------------------------------

### Dades del document

Número de DOGV
:   5338

Data del DOGV
:   04-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9751


Organisme emissor
:   Ajuntament de Picassent

Tipus de document
:   Anunci

Informació pública de la modificació del projecte d'urbanització de la unitat d'execució número 4 del sector SUZR-6 del PGOU i retaxació de càrregues. [2006/9751]  
El Ple de l'Ajuntament, en sessió celebrada el dia 27 de juliol del 2006, va acordar sotmetre a informació pública la modificació del projecte d'urbanització de la unitat d'execució núm. 4 del sector SUZR-6 del PGOU, que implica la retaxació de càrregues del programa d'actuació integrada.  
Durant el termini de vint dies, comptats des del següent al de la publicació d'este anunci en el Diari Oficial de la Generalitat Valenciana, qualsevol interessat podrà examinar l'expedient i formular les al·egacions que estime convenients. Transcorregut l'esmentat termini si no es presenten al·legacions l'expedient es considerarà definitivament aprovat.  
Picassent, 4 d'agost del 2006.. L'alcalde accidental: Jaume Sobrevela López.
Diari Oficial de la Generalitat Valenciana


Sumari del DOGV 5180, del 19-01-2006 (2006/133)

Notificació a Levante Renting de la Sentència número 769. Rotlle d'apel·lació 736/2005.
---------------------------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/133


Organisme emissor
:   Audiència Provincial de València

Tipus de document
:   Edicte

Notificació a Levante Renting de la Sentència número 769. Rotlle d'apel·lació 736/2005. [2006/S133]  
La Secció Sisena de l'Audiència Provincial de València, ha dictat en el rotlle d'apel·lació número 736/2005, la sentència que té l'encapçalament i la part dispositiva següent:  
Rotlle d'apel·lació número 736/2005.  
Procediment verbal número 1.231/2004.  
Jutjat de Primera Instància número 19 de València.  
Sentència número 769  
. President: Vicente Ortega Llorca.  
. Magistrats:   
· María Mestre Ramos.  
· María Eugenia Ferragut Pérez.  
València, 29 de novembre de 2005  
La Secció Sisena de l'Audiència Provincial de València, integrada pels magistrats anotats al marge, ha vist el present recurs d'apel·lació que s'ha interposat contra la sentència de data 5 de maig de 2005 que s'ha dictat en les actuacions la referència de les quals s'ha fet constar.  
Han sigut parts en el recurs, com a apel·lant, la part demandada Francisco Casado Pintado i Axa Aurora Ibérica, SA, representada per la procuradora Verónica Bernabéu Pérez i assistida pel lletrat Francisco Pérez-Jorge García, i com a apel·lat la part demandant Agustín Lorente Rico representada per la procuradora Celia Sin Sánchez, i assistida pel lletrat Carlos Pérez Tarazona.  
És ponent María Eugenia Ferragut Pérez, qui expressa el parer del Tribunal.  
Decisió   
1. Estimar el recurs interposat per Francisco Casado Pintado i Axa Aurora Ibérica, SA.  
2. Revocar la sentència impugnada i, per tant:  
a) Desestimar la demanda presentada per Agustín Lorente Rico contra Francisco Casado Pintado i contra les entitats Levante Renting i Axa Aurora Ibérica.  
b) Absoldre els demandats de les pretensions que contra ells conté la demanda.  
c) Imposar al demandant les costes.  
3. No fet expressa imposició de costes en esta alçada.  
Quan pertoque, amb un certificat d'esta resolució, retorneu al Jutjat de procedència les actuacions originals, perquè s'executen o es complisquen.  
Esta és la nostra sentència, que acordem i firmem.  
No s'hi pot interposar recurs de cassació.  
Esta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Levante Renting.   
València, 23 de desembre de 2005.. La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 5394, del 23-11-2006 (2006/12669)

Informació pública del projecte de reparcel·lació de la unitat d'execució UE-5 i UE-7 del PGOU de Callosa de Segura.
--------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12029


Organisme emissor
:   Pajares Salinas, SL

Tipus de document
:   Anunci

Informació pública del projecte de reparcel·lació de la unitat d'execució UE-5 i UE-7 del PGOU de Callosa de Segura. [2006/M12708]  
En compliment del que estableixen els articles 166.1, 177 i següents de la Llei Urbanística Valenciana se sotmet a informació pública el projecte de reparcel·lació de la unitat d'execució UE-5 i UE-7 del PGOU de Callosa de Segura, presentat per Rocío Pajares Salinas, representant legal de la mercantil Pajares Salinas, SL, com a agent urbanitzador de les mencionades unitats; la documentació del dit projecte es troba a les oficines d'Obres i Urbanisme de l'Ajuntament de Callosa de Segura, sítia al carrer de Jaime I El Conquistador, número 8, d'este municipi, a l'efecte que puga ser examinada per un termini d'un mes, comptat des de l'última publicació del present anunci d'exposició pública, durant el qual es podran presentar al·legacions; els principals paràmetres són:  
Dades totals àrea reparcel·lable UE-5 + UE-7   
Superfície d'ús lucratiu:   
D'ús residencial: 6.629 m²   
Total superfície lucrativa 6.629 m²   
Superfície d'ús i domini públic:   
Xarxa viària 4.308 m²   
Total superfície d'ús i domini públic 4.308 m²   
Total superfície unitat 10.937 m²   
Així mateix, en el període d'informació pública s'estableix, d'acord amb l'article 177 de la Llei Urbanística Valenciana, un període d'audiència per 15 dies, sense necessitat de nova informació pública, dels titulars registrals no tinguts en compte en l'elaboració del projecte de reparcel·lació. Els propietaris podran efectuar requeriments a l'urbanitzador, en relació a la valoració dels seus drets, així com per a substituir les quotes previstes en el projecte per indemnitzacions en metàl·lic. Així mateix es podran realitzar requeriments recíprocs entre els que hagen resultat adjudicataris de finques en condomini a fi d'extingir la situació de proindivisió, durant el període d'informació pública i audiència posterior.  
El requeriment haurà de constar en escriptura pública.  
Cosa que es fa pública perquè en prengueu coneixement i als efectes oportuns.  
Callosa de Segura, 17 d'octubre de 2006.. La urbanitzadora: Rocío Pajares Salinas.
Diari Oficial de la Generalitat Valenciana


Sumari del DOGV 5210, del 02-03-2006 (2006/2213)

Ampliació de la informació pública del projecte de reparcel·lació del sector PP-27 «Torres» del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------------

### Dades del document

Número de DOGV
:   5210

Data del DOGV
:   02-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2213


Organisme emissor
:   Ajuntament de la Vila Joiosa

Tipus de document
:   Anunci

Ampliació de la informació pública del projecte de reparcel·lació del sector PP-27 «Torres» del Pla General d'Ordenació Urbana de la Vila Joiosa. [2006/2213]  
Per mitjà de la present es fa públic que el senyor alcalde, José Miguel Llorca Senabre, en data 10 de febrer de 2006, ha dictat la resolució 0387 que, en la seua part dispositiva literalment s'expressa:  
«(.) Per la qual cosa resolc:  
Únic. Ampliar el termini d'informació pública del projecte de reparcel·lació del sector PP-27 «Torres» del Pla General d'Ordenació Urbana de la Vila Joiosa per 10 dies més, als efectes de procedir al compliment de les previsions de la nova Llei 16/2006 en el moment que el sotmetiment a informació pública dels projectes de reparcel·lació. A este efecte s'haurà de procedir a la notificació de la present resolució als propietaris afectats per l'actuació així com a la seua publicació en un diari d'informació general editat a la Comunitat Valenciana i .posteriorment o simultàniament. en el Diari Oficial de la Generalitat Valenciana. El termini d'informació pública començarà a computar a partir del dia següent a la publicació del corresponent edicte en el Diari Oficial de la Generalitat Valenciana (.)».  
Contra la present resolució no hi cap recurs administratiu ni jurisdiccional, al constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produïxen indefensió o perjuí irreparable a drets i interessos legítims.  
Cosa que faig pública als efectes oportuns.  
La Vila Joiosa, 15 de febrer de 2006.. El regidor delegat d'Urbanisme i Nucli Històric: Amadeo Sánchez Martínez.